बता दें कि यूपी विधानसभा चुनावों में बीजेपी की जबरदस्त जीत के बाद बाजार विश्लेषकों ने अनुमान लगाया था कि भारतीय शेयर बाजारों में भी जोरदार तेजी देखने को मिल सकती है. कोटक सिक्युरिटीज के एसोसिएट वाइस प्रेसिडेंट अनिंद्य बनर्जी ने कहा था, बीजेपी की धमाकेदार जीत से अगले सप्ताह शेयर बाजारों में तेजी का रुख रहेगा. राजनीतिक दृष्टिकोण से यूपी सबसे अहम राज्य है. इस जीत से केंद्र सरकार को काफी राजनीतिक बल मिलेगा और यह बाजार के लिए भी काफी सकारात्मक रहने वाला है.